open-index/open-wikipedia-markdown huggingface dataset:
ცირა ბარბაქაძე

**ცირა ბარბაქაძე** (დ. 29 იანვარი, 1965, ხაშური, საქართველოს სსრ) — ქართველი პოეტი, ფილოლოგიის დოქტორი, პროფესორი. ილიას სახელმწიფო უნივერსიტეტის მეცნიერებისა და ხელოვნების ფაკულტეტის სრული პროფესორი, სემიოტიკის კვლევითი ცენტრის დირექტორი.

## ბიოგრაფია 
ცირა ბარბაქაძე დაიბადა 1965 წლის 29 იანვარს.

1997 წელს დაიცვა საკანდიდატო დისერტაცია თემაზე: ქართველური ენები, 2004 წელს — სადოქტორო დისერტაცია თემაზე: ქართული მჭევრმეტყველების ლინგვოპრაგმატიკა.

სხვადასხვა დროს იყო: რიტორიკისა და ზოგადი ენეთმეცნიერების კათედრის გამგე, ფაკულტეტის დეკანი სულხან-საბა ორბელიანის სახელმწიფო უნივერსიტეტში და ილიას სახელმწიფო უნივერსიტეტში, ილიას უნივერსიტეტის სენატის წევრი. 

1996-1998 წლებში იყო ქართული საენათმეცნიერო გაზეთის — „სიტყუაი“ — მთავარი რედაქტორი და გამომცემელი, 

1998-2002 წლებში — „ქართველოლოგიური ბიბლიოთეკის“ სერიის პასუხისმგებელი მდივანი. 2006 წლიდან არის სამეცნიერო ჟურნალ „სემიოტიკის“ მთავარი რედაქტორი და გამომცემელი. 2010 წლიდან არის სემიოტიკის ყოველწლიური სამეცნიერო კონფერენციის ორგანიზატორი.

ცირა ბარბაქაძემ სემიოტიკის კვლევით ცენტრში დააარსა სერია: „სემიოტიკური თარგმანები“, რომელიც აერთიანებს შემდეგ გამოცემებს: როლან ბარტის „წერის ნულოვანი დონე“, იური ლოტმანის „მოაზროვნე სამყაროთ შიგნით“, ხოსე ორტეგა-ი-გასეტის „ადამიანი და ხალხი“. 

## შემოქმედება
ცირა ბარბაქაძემ 2014 წელს გამოსცა ფენტეზის ჟანრის პირველი პოეტური კრებული, რომელშიც ქართველი ავტორები შევიდნენ.

იგი არის რამდენიმე პოეტური კრებულის ავტორი: 
*„ლექსები“ (1996 წელი);
*„გამოაღეთ სარკმელი“ (2003 წელი); 
*„დუმილის ა(მ)ბები“ (2008 წელი); 
*„უცხო ქალაქი“ (2011 წელი).

## რესურსები ინტერნეტში
*  
*ცირა ბარბაქაძე
* ცირა ბარბაქაძე — სტატიები 

## სქოლიო
კატეგორია:ქართველი ფილოლოგები
კატეგორია:ქართველი პოეტები
კატეგორია:დაბადებული 1965
ც
კატეგორია:ხაშურში დაბადებულები
რობერტ ფორდი

**რობერტ ნიუტონ ფორდი** (; დ.  31 იანვარი, 1862 — გ.  8 ივნისი, 1892) — ამერიკელი ბანდიტი, რომელმაც 1882 წლის აპრილში, ჯილდოს სანაცვლოდ მოკლა თავისი ბანდის ლიდერი ჯესი ჯეიმზი. მოგვიანებით ფლობდა ბარებსა და საცეკვაო დარბაზებს კოლორადოში. 

ფორდი მოკლეს ედვარდ კეპეჰარტ ო’კელის ნასროლი ტყვიით 30 წლის ასაკში, 1892 წლის 8 ივნისს. ედვარდი ფორდს მოღალატედ თვლიდა, რადგან მან ჯესის მისივე სახლში, მისივე ოჯახის წევრების წინ ესროლა. სწორედ ეს გახდა ფორდის სიკვდილის მიზეზი. რობერტ ფორდის ძმა — ჩარლი, ჯესის სიკვდილს შემდეგ დეპრესიაში ჩავარდა და 1884 წლის 6 მაისს საკუთარი სიცოცხლე თვითმკვლელობით დაასრულა.

## ლიტერატურა
* Ries, Judith. ''Ed O'Kelley: The Man Who Murdered Jesse James' Murderer.* St. Louis, Mo.: Patches Publication. 1994
* Yeatman, Ted. *Frank and Jesse James* Nashville: Cumberland House, 2001.

## რესურსები ინტერნეტში
*Ford on Legends of America
*„Robert Ford and his Colorado saloon“
*
*Jesse James“ on *Tales of Wells, Fargo'' — Internet Movie Database

## სქოლიო
კატეგორია:დაბადებული 31 იანვარი
კატეგორია:დაბადებული 1862
კატეგორია:გარდაცვლილი 8 ივნისი
კატეგორია:გარდაცვლილი 1892
კატეგორია:ამერიკელი კრიმინალები
ელისაბედ ბოუზ-ლაიონი

**ელისაბედ ბოუზ-ლიონი** (; დ. 4 აგვისტო, 1900 — 30 მარტი, 2002) — გაერთიანებული სამეფოს მეფე ჯორჯ VI-ის მეუღლე, დიდი ბრიტანეთისა და ჩრდილოეთ ირლანდიის გაერთიანებული სამეფოს დედოფალ ელისაბედ II-ის დედა, 1936-1952 წლებში იყო დედოფალი კონსორტი, ხოლო შემდგომ დედა დედოფალი - დედოფლის დედა. იგი იყო ინდოეთის უკანასკნელი იმპერატრიცა.

## რესურსები ინტერნეტში
* ოფიციალური ვებ-გვერდი
* დედა დედოფალი ელისაბედი

კატეგორია:უინძორები
კატეგორია:დაბადებული 1900
კატეგორია:დაბადებული 4 აგვისტო
კატეგორია:გარდაცვლილი 2002
კატეგორია:ბრიტანეთის კონსორტები
კატეგორია:დედა დედოფლები
ჰაინერ რანკი

**ჰაინერ რანკი** (, დ.11 დეკემბერი, 1931, ბერლინი, გერმანია — გ.17 ნოემბერი, 2014, ბერლინი) — სამეცნიერო ფანტასტიკისა და დეტექტივის გერმანელი მწერალი. 

## ბიოგრაფია
რანკმა უმაღლესი განათლება გერმანიაში მიიღო, ეკონომიკის განხრით, თუმცა ინსტიტუტის დამთავრების შემდეგ მან მრავალი პროფესია მოსინჯა. ერთ დროს ტრაქტორისტადაც მუშაოდა; მოგვიანებით კი ნაციონალურ თეატრში რეჯისორისა და დრამატურგის ასისტენტად. 
1955 წლიდან დაიწყო სამწერლო კარიერა. ის ტელევიზიისთვის ქმნიდა სცენარსაც. ხშირად კი საკუთარ ნაშრომებს აქვეყნებდა ფსევდონიმით *პეტერმანი*.

1963-1964 წლებში დაკავებული იყო გდრ-დან გასვლაზე საუბრის გამო.

## რესურსები ინტერნეტში
* ჰაინერ რანკი
* ჰაინერ რანკი

კატეგორია:დაბადებული 11 დეკემბერი
კატეგორია:დაბადებული 1931
კატეგორია:გერმანელი მწერლები
კატეგორია:გარდაცვლილი 17 ნოემბერი
კატეგორია:გარდაცვლილი 2014
ჯონ ლე კარე

**დევიდ ჯონ მურ კორნუელი** ასევე ცნობილი, როგორც **ჯონ ლე კარე** (, დ.19 ოქტომბერი, 1931 — გ.  12 დეკემბერი, 2020) — ჯაშუშური რომანების ბრიტანელი მწერალი. 1950-1960 წლებში უსაფრთხოების სამსახურისა და საიდუმლო დაზვერვის სამსახურში მუშაობდა. მისი მესამე რომანი, „*სიცივიდან მოსული ჯაშუში*“, ბესტსელერად იქცა და დღემდე რჩება მის ერთ-ერთ საუკეთესო ნაწარმოებად.

2011 წელს ლე კარე გოეთეს მედლით დააჯილდოვეს.

## რესურსები ინტერნეტში
* ოფიციალური გვერდი

## სქოლიო
კატეგორია:დაბადებული 19 ოქტომბერი
კატეგორია:დაბადებული 1931
კატეგორია:გარდაცვლილი   12 დეკემბერი
კატეგორია:გარდაცვლილი   2020
კატეგორია:ინგლისელი მწერლები
კატეგორია:ჯონ ლე კარე
კატეგორია:XX საუკუნის ირლანდიელი მამაკაცი მწერლები
კატეგორია:XX საუკუნის ინგლისელი მამაკაცი მწერლები
კატეგორია:XX საუკუნის ირლანდიელი რომანისტები
კატეგორია:XX საუკუნის ინგლისელი რომანისტები
კატეგორია:XXI საუკუნის ირლანდიელი მამაკაცი მწერლები
კატეგორია:XXI საუკუნის ინგლისელი მამაკაცი მწერლები
კატეგორია:XXI საუკუნის ირლანდიელი რომანისტები
კატეგორია:XXI საუკუნის ინგლისელი რომანისტები
კატეგორია:ფსევდონიმიანი მწერლები
კატეგორია:მწერლები ანბანის მიხედვით
კლემან ლანგლე

**კლემან ლანგლე** (; დ. 17 ივნისი, 1995, ბოვე, საფრანგეთი) — ფრანგი ფეხბურთელი, პოზიციით ცენტრალური მცველი. თამაშობს საფეხბურთო კლუბ „ბარსელონაში“, რომელმაც ის 2018 წელს „სევილიასგან“ 35 მილიონი ევროს სანაცვლოდ შეიძინა.

## კარიერა
### საკლუბო კარიერა
ლანგლე არის ფრანგული კლუბის, „ნანსის“ აღზრდილი, რომლის რიგებში ასპარეზობისას მან შეძლო თავის გამოჩენა და გუნდის მიერ საფრანგეთის ლიგა 2-ის მოგებაში დიდი წვლილიც შეიტანა. ლა ლიგაში კარგად გარჯის შემდეგ კი 2019 წელს გამოიძახეს საფრანგეთის ეროვნულ ნაკრებში.

## სტატისტიკა
### საკლუბო
2022 წლის 8 იანვრისთვის არსებული მონაცემებით

### სანაკრებო 
## მიღწევები
 **ნანსი**:(1)
***ლიგა 2**: 2015–16

 **ბარსელონა**:(3)
* **ესპანეთის ლა ლიგა** (1): 2018–19
* **ესპანეთის თასი** (1): 2020–21
* **ესპანეთის სუპერთასი** (1): 2018

## რესურსები ინტერნეტში 
* კლემან ლანგლე  — უეფა-ს ჩანაწერი
* კლემან ლანგლე — AS.com
* კლემან ლანგლე — BDFutbol
* კლემან ლანგლე — EU-football.info
* კლემან ლანგლე — FootballDatabase.eu
* კლემან ლანგლე — LFP
* კლემან ლანგლე — National-Football-Teams.com  
* 
* კლემან ლანგლე — Transfermarkt

## სქოლიო
კატეგორია:დაბადებული 17 ივნისი
კატეგორია:დაბადებული 1995
კატეგორია:ფრანგი ფეხბურთელები
კატეგორია:ლიგა 1-ის ფეხბურთელები
კატეგორია:ლიგა 2-ის ფეხბურთელები
კატეგორია:სევილიის ფეხბურთელები
კატეგორია:ბარსელონის ფეხბურთელები
კატეგორია:ნანსის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:საფრანგეთის ნაკრების ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
სისერო მორაისი

**სისერო მორაისი** (; დ. 13 ნოემბერი, 1982) — ბრაზილიელი 3D კომპიუტერული გრაფიკის დიზაინერი, რომელიც სპეციალიზებულია სახის რეკონსტრუქციაზე და ადამიანისა და ცხოველების პროთეზების დიზაინისა და მოდელების შექმნაზე.

სწორედ მან ააგო უამრავი რელიგიური და ისტორიული პერსონაჟების სახეები, როგორიცაა წმინდა ანტონი პადუა, წმინდა ვალენტინი და სიპანის მმართველი.

რაც შეეხება ვეტერინარულ სფეროს, მან ჯერ ციფრულად შექმნა სხვადასხვა ცხოველების დიზაინი და შემდეგ მათი პროთეზების მოდელიც ააგო, მაგალითად, ძაღლის, იხვის, კოდალის, თუთიყუშის და კუს..

## რესურსები ინტერენეტში
*  

## სქოლიო
კატეგორია:დაბადებული 13 ნოემბერი
კატეგორია:დაბადებული 1982
კატეგორია:ბრაზილიელი დიზაინერები
კატეგორია:ცოცხალი ადამიანები
პირველი ლედი

**პირველი ლედი** ()  — არჩეული მეთაურის მეუღლე. თავდაპირველად, ტერმინი *First Lady* ამერიკის შეერთებული შტატების პრეზიდენტის ცოლის მიმართ გამოიყენებოდა, მაგრამ მოგვიანებით  სხვა ენებშიც გავრცელდა და ახლა გამოიყენება ნებისმიერი სახელმწიფოს მეთაურის მეუღლის მიმართ, თუ ქვეყნის მეთაური არ არის მონარქი. საპარლამენტო რესპუბლიკებსა და კონსტიტუციურ მონარქიებში, ამ ტერმინით მიმართავენ სახელმწიფოს პრემიერ-მინისტრის მეუღლეს.

ზოგიერთ ქვეყანაში ტერმინი თარგმნილია ოფიციალურ ენაზე.

## ისტორია 
ამერიკის შეერთებულ შტატებში ეს ტერმინი პირველად 1849 წელს პრეზიდენტმა ზაქარი ტეილორმა გამოიყენა, როდესაც ქვეყნის მეოთხე პრეზიდენტის ჯეიმზ მედისონის მეუღლის დოლი მედისონის გასვენებაზე სიტყვით გამოვიდა.  თუმცა, პირველი ქალი, რომელსაც „პირველი ლედი“ უწოდეს, ჰარიეტ ლეინი იყო, აშშ-ის მე -15 პრეზიდენტის ჯეიმზ ბიუკენენის დისშვილი.  ბიუკენენი იყო ამერიკის შეერთებული შტატების ერთადერთი უცოლო პრეზიდენტი და პირველი ლედის როლს ჰარიეტი ასრულებდა.

ეს ტერმინი საყოველთაოდ აღიარებულ იქნა მხოლოდ 1877 წელს. ჟურნალისტმა მერი ეიმსმა,  პრეზიდენტ რუტერფორდ ჰეიეს ინაუგურაციის შესახებ წერისას გამოიყენა ტერმინი „პირველი ლედი“, მისი მეუღლის ლუსი უები ჰეიზს მიმართებით. 2016 წელს ის იყო აშშ-ის პრეზიდენტობის ერთ-ერთი მთავარი კანდიდატი. არგენტინის ორმა პირველმა ლედიმ — ისაბელ მარტინეს დე პერონმა და კრისტინა ფერნანადეს დე კრიშნერმა საკუთარი მეუღლეები შეცვალეს (ხუან პერონი და ნესტორ კრიშნერი). აღსანიშნავია, რომ ისაბელ პერიონი გახდა პირველი ქალი პრეზიდენტი მსოფლიოში.

ბოლო დროს ქალი პრეზიდენტების მეუღლეებისადმი გამოიყენებენ ტერმინს „ქვეყნის პირველი ჯენტლმენი“.

## იხილეთ აგრეთვე 
* აშშ-ის პირველი ლედი
* აზერბაიჯანის პირველი ლედი

## რესურსები ინტერნეტში 
* Первые леди Америки: stand by your man
* ИНСТИТУТ «ПЕРВОЙ ЛЕДИ»  
* First lady- ენციკლოპედია ბრიტანიკა

## სქოლიო 
კატეგორია:სახელმწიფოს მეთაურების მეუღლეები
აზერბაიჯანის პირველი ლედი

**აზერბაიჯანის პირველი ლედი** () — აზერბაიჯანის რესპუბლიკის პრეზიდენტის მეუღლე. პირველი ლედი თავის მეუღლეს ოფიციალურ და საზეიმო ღონისძიებებზე თან ახლავს. თანამდებობა ავტომატურად ენიჭება მოქმედი პრეზიდენტის მეუღლეს. დღესდღეობით აზერბაიჯანის პირველი ლედი მეჰრიბან ალიევაა, ამჟამინდელი პრეზიდენტის ილჰამ ალიევის მეუღლე.

## ქვეყნის პირველი ქალბატონების სია 
## რესურსები ინტერნეტში 
* მეჰრიბან ალიევას ოფიციალური ვებ-გვერდი

## სქოლიო
აზერბაიჯანის მიგრაციის კოდექსი

**აზერბაიჯანის რესპუბლიკის მიგრაციის კოდექსი** () —  ნორმატიული აქტი, რომელიც განსაზღვრავს აზერბაიჯანის რესპუბლიკის სახელმწიფო პოლიტიკის განხორციელების ნორმებს მიგრაციის სფეროში. კოდექსი მიღებულ იქნა 2013 წლის 2 ივლისს. 

## შინაარსი 
აზერბაიჯანის რესპუბლიკის მიგრაციის კოდექსი შედგება ექვსი ნაწილისგან, 15 თავისა და 95 მუხლისგან. 

პირველი ორი თავი შედის კოდექსის **პირველ ნაწილში** და მოიცავს კოდექსის ზოგად დებულებებს: აზერბაიჯანის რესპუბლიკის მიგრაციის კანონმდებლობასა და უცხოელთა და მოქალაქეობის არმქონე პირთა მიგრაციის ჩანაწერებს. პირველი ნაწილში შედის 8 სტატია.

**მეორე ნაწილი** — შემოსვლა და გასვლა, მოიცავს 15 სტატიას. ეს სტატიები განსაზღვრავს აზერბაიჯანის რესპუბლიკის მოქალაქეების ქვეყნიდან გასვლისა და შესვლის წესებს, აგრეთვე უცხოელებისა და მოქალაქეობის არმქონე პირების შესვლას აზერბაიჯანის რესპუბლიკის ტერიტორიაზე, მათ დროებით ყოფნასა და გამგზავრებას.

კოდექსის **მესამე ნაწილში** არის ისეთი სტატიები, რომლებიც განსაზღვრავენ უცხოელთა და მოქალაქეობის არმქონე პირთა აზერბაიჯანის ტერიტორიაზე დროებით ყოფნას, დროებითი და მუდმივი საცხოვრებელი ადგილის ხანგრძლივობის პერიოდს, აზერბაიჯანის ტერიტორიაზე დროებითი და მუდმივი საცხოვრებელი ადგილის განსაზღვრის წესებს.

მიგრაციის კოდექსის **მეოთხე ნაწილი** მოიცავს შრომითი მიგრაციის ნორმებს.

ნორმატიული აქტის **მეხუთე ნაწილი** მოიცავს უცხოელთა და მოქალაქეობის არმქონე პირთა სამართლებრივ მდგომარეობას, რომელშიც უცხოელი და მოქალაქეობის არმქონე პირთა უფლებები და ვალდებულებები განისაზღვრება აზერბაიჯანის რესპუბლიკის ტერიტორიაზე ყოფნის პერიოდში.

კოდექსის **ბოლო ნაწილი** მოიცავს უცხო ქვეყნის მოქალაქეებისა და მოქალაქეობის არმქონე პირთა გაძევების ზოგად წესებსა და საფუძვლებს აზერბაიჯანის რესპუბლიკის ფარგლებს გარეთ, უკანონოდ მიგრანტთა დაკავების ცენტრებში უცხოელთა და მოქალაქეობის არმქონე პირების განთავსების საფუძვლებს, წესებს, ვადებსა და პროცედურებს. აზერბაიჯანის რესპუბლიკის მიგრაციის კოდექსის ბოლო სტატიაში შეყვანილია მიგრაციის კანონმდებლობის დარღვევის პასუხისმგებლობის ნორმები.

## იხილეთ აგრეთვე 
* აზერბაიჯანის სახელმწიფო მიგრაციის სამსახური

## რესურსები ინტერნეტში 
* აზერბაიჯანის რესპუბლიკის მიგრაციის კოდექსი  - **(აზერბაიჯანული)**

## სქოლიო 
კატეგორია:აზერბაიჯანის კოდექსები
კატეგორია:იმიგრაციული სამართალი
კატეგორია:აზერბაიჯანის პოლიტიკა
მზის დაბნელება (ძვ. წ. 281 წლის 6 აგვისტო)

**მზის დაბნელება (ძვ. წ. 281 წლის 6 აგვისტო)** — ძველი სტილით, ძვ. წ. 281 წლის 6 აგვისტოს მზის დაბნელებამ მოიცვა: ბრუნეის სამხრეთი, ცენტრალური და დასავლეთი კალიმანტანი; მალაიზიის სამხრეთი; ინდოეთის ცენტრალური ნაწილი; პაკისტანი; ავღანეთი; სპარსეთის ჩრდილო-აღმოსავლეთი; თურქმენეთის სამხრეთ-დასავლეთი; ამიერკავკასია; შავი ზღვის აუზის აღმოსავლეთი, ჩრდილოეთი და დასავლეთი სანაპირო; რუმინეთის ცენტრალური ნაწილი; სერბეთი; უნგრეთის სამხრეთი; ხორვატია; ბოსნია-ჰერცეგოვინას ჩრდილოეთი; სლოვენია; ავსტრიის სამხრეთი; იტალიის ჩრდილოეთი; შვეიცარიის სამხრეთი; საფრანგეთის სამხრეთი; ესპანეთის ჩრდილო-დასავლეთი და პორტუგალიის ჩრდილოეთი. 

ასევე, ამ დღეს ამიერკავკასიაში დაფიქსირდა ბუნიობა. სავარაუდოა, რომ სწორედ აღნიშნული თარიღი დაედო საფუძვლად ძველ ქართულ წარმართულ კალენდარულ დღესასწაულს — არმაზობას.

## რესურსები ინტერნეტში
* Total Solar Eclipse of -281 August 06

კატეგორია:მზის დაბნელებები საქართველოში
სიმონა ჰალეპი

**სიმონა ჰალეპი** ( დ. 27 სექტემბერი, 1991, კონსტანცა, რუმინეთი) — რუმინელი პროფესიონალი ჩოგბურთელი, მსოფლიოს მოქმედი პირველი ჩოგანი.

ჰალეპს მოგებული აქვს 2 დიდი სლემის ტურნირი – 2018 წელს მან საფრანგეთის ღია პირველობის ფინალში ამერიკელი სლოან სტივენსი სამ სეტში დაამარცხა. 2019 წელს მოიგო უიმბლდონი. რუმინელ ჩოგბურთელს ჯამში კარიერაში WTA-ის 18 ტურნირი აქვს ერთეულებში მოგებული. იგი 41 კვირის განმავლობაში იკავებდა რეიტინგში პირველ ადგილს.

## სტატისტიკა და მიღწევები
### დიდი სლემის ტურნირების ფინალები: 4 (1–3)
### წლის შემაჯამებელი ტურნირის ფინალები: 1 (0–1)
(დ) – დახურული კორტი

## რესურსები ინტერნეტში 
* 
* 
* ჰალეპი WTA-ს ოფიციალურ საიტზე
* ჰალეპი ITF-ის ოფიციალურ საიტზე 
* ჰალეპი ფედერაციის თასის ოფიციალურ საიტზე 

## სქოლიო
კატეგორია:რუმინელი ჩოგბურთელები
კატეგორია:საფრანგეთის ღია პირველობის ჩემპიონები ჩოგბურთში
კატეგორია:მსოფლიოს პირველი ჩოგნები
კატეგორია:დაბადებული 1991
კატეგორია:დაბადებული 27 სექტემბერი
კატეგორია:ცოცხალი ადამიანები
ბოროტების სავანე: ვენდეტა

**„ბოროტების სავანე: ვენდეტა“** (; ) — 2017 წლის იაპონური 3D ბიოპანკური ანიმაციური საშინელებათა ფილმი, რომლის რეჟისორია ტაკანორი ცუძიმოტო, პროდიუსერები არიან ჰიროიუკი კობაიასი, ჰიროიასუ სინოჰარა და ტაკასი სიმიცუ, სცენარისტი — მაკოტო ფუკამი, მუსიკა ეკუთვნის კენძი კავაის. ფილმს დისტრიბუცია გაუწია კომპნია Kadokawa-მ. ეს არის კომპანია Capcom-ის მედიაფრენჩაიზ „Resident Evil“-ის ნაწილი, რომელშიც მოქმედება ვითარდება იმავე სამყაროში, სადაც ვიდეო თამაშები. ფილმის მთავარი პერსონაჟები არიან კრის რედფილდი, ლეონ კენედი და რებეკა ჩემბერზი. „ბოროტების სავანე: ვენდეტა“ არის რიგით მესამე ნაწილი ანიმაციური ფილმების სერიიდან „ბოროტების სავანე“ და მისი წინამორბედის „ბოროტების სავანე: გადაგვარება“ (2012) გაგრძელება. 

სიუჟეტი ვითარდება ქალაქ ნიუ-იორკში, „Resident Evil 6“-სა და „Resident Evil 7: Biohazard“-ის მოვლენებს შორის. გლენ არეასი, რომელიც ბიოლოგიური იარაღით მოვაჭრეა, ქმნის კონტროლირებად ზომბების არმიას და სურს, რომ ვირუსი მთელს ნიუ-იორკში გაავრცელოს. მთვარი გმირების ლეონ კენედისა და კრის რედფილდის მიზანია არეასის შეჩერება. არეასის წინააღმდეგ ბრძოლაში მათ ეხმარება ექიმი და მეცნიერი რებეკა ჩემბერზი.

ფილმი გამოვიდა 2017 წლის 27 მაისს იაპონიაში, მაშინ, როდესაც იმავე წლის 14 ივნისს შეზღუდული თეატრალური ჩვენება გაიმართა გაერთიანებულ სამეფოში, ჩრდილოეთ ამერიკაში ნაჩვენები იქნა 2017 წლის 19 ივნისს. 19 ივლისს ჩრდილოეთ ამერიკაში გამოვიდა ფილმის Ultra HD Blu-ray, Blu-ray და DVD ვერსია.

პროექტმა მიიღო შერეული შეფასებები კინოკრიტიკოსებისგან. საერთო განხილვების საიტ Rotten Tomatoes-ზე ფილმის საერთო რეიტინგი შეადგენს 43%. მსოფლიოს მასშტაბით ფილმის შემოსავალმა კინოგაქირავებაში 256,320 აშშ დოლარი შეადგინა, ხოლო ციფრული და ფიზიკური ფორმატების გაყიდვებმა აშშ-ში 1,232,436 აშშ დოლარს გადააჭარბა.

## რესურსები ინტერნეტში
*  
*  
* 
* 
* 
* 
* 

## სქოლიო
კატეგორია:ვიდეო თამაშებზე დაფუძნებული ანიმე ფილმები
კატეგორია:ინგლისურენოვანი ფილმები
კატეგორია:2017 წლის საშინელებათა ფილმები
კატეგორია:იაპონური ფილმები
კატეგორია:იაპონური ანიმაციური საშინელებათა ფილმები
კატეგორია:იაპონური ანიმაციური სამეცნიერო ფანტასტიკური ფილმები
კატეგორია:2017 წლის ანიმე ფილმები‎
კატეგორია:ფილმები Resident Evil-ზე
კატეგორია:საშინელებათა ანიმე და მანგა
კატეგორია:ვიდეო თამაშებზე დაფუძნებული ანიმე ფილმები
კატეგორია:Capcom-ის ვიდეო თამაშებზე დაფუძნებული ნამუშევრები
კატეგორია:2017 წლის ფილმები
Ѣ̆

**Ѣ̆**, **ѣ̆** — კირილური დამწერლობის ასო „Ѣ“ დიაკრიტიკული ნიშანი — ბრევისით. გამოიყენება კირილური დამწერლობის ზოგიერთ ენაში.

## დამატებითი ინფორმაცია
## კოდების ცხრილი 
აღნიშნული გრაფემა წარმოადგენს, ორი გრაფემის, „Ѣ“-სა და „ბრევისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
MAC-მისამართი

**MAC-მისამართი** ( – სივრცის ხელმისაწვდომობის კონტროლი), იგივე ფიზიკური მისამართი — კომპიუტერულ ქსელში ჩართული მოწყობილობის უნიკალური საიდენტიფიკაციო ნომერი.

Ethernet კომპიტერული ქსელის სტანდარტების ფორმულირებისას დაიგეგმა, რომ მასში ჩართულ თითოეულ ქსელურ ინტერფეისს უნდა ჰქონოდა უნიკალური ექვსბაიტიანი ნომერი (MAC-მისამართი), რომელიც მოწყობილობის დამამზადებლის მიერ იქნებოდა მასში ინტეგრირებული. MAC მისამართი გამოიყენება თითოეული მოწყობილობის იდენტიფიცირებისთვის ქსელური პაკეტების მიმოცვლისას კომპიუტერულ ქსელში. ასევე იგი შეიძლება გამოიყენოს ქსელური სისტემის ადმინისტრატორმა გარკვეული MAC მისამართის მოწყობილობებისთვის ქსელზე წვდომის შესაზღუდებლად.

right|MAC მისამართის სტრუქტურა

ელექტროტექნიკის და ელექტრონიკის ინჟინერების ინსტიტუტი სტანდარტულად განსაზღვრავს 48 ბიტიან (6 ოქტეტიან) MAC მისამართებს, რომელიც ოთხ ნაწილადაა გაყოფილი. პირველი სამი ოქტეტი შეიცავს 24 ბიტიან მოწყობილობის დამამზადებელი ორგანიზაციის უნიკალურ იდენტიფიკატორს (OUI). ამავდროულად, პირველ ოქტეტში OUI ნომრისთვის განკუთვნილია 6 უფროსი ბიტი, ხოლო დანარჩენ 2 უმცროს ბიტს სპეციალური დანიშნულება აქვს: ნულოვანი ბიტი, რომელიც მიუთითებს ინდივიდუალური (0) თუ ჯგუფური (1) ადრესატისთვისაა განკუთვნილი მისამართი და პირველი ბიტი, რომელიც მიუთითებს გლობალური (0) თუ ლოკალური (1) ადმინისტრირებისთვისაა განსაზღვრული მისამართი. შემდეგი სამი ოქტეტი შერჩეულია მოწყობილობის დამამზადებლის მიერ თითოეული ეკზემპლარისთვის. გლობალურად ადმინისტრირებადი MAC მისამართი გლობალურად უნიკალურია, ხოლო ლოკალურად ადმინისტრირებადი მისამართის შემთხვევაში დამამზადებლის მიერ „ჩაშენებული“ მისამართი შეიძლება ჩაანაცვლის ქსელის ადმინისტრატორის მიერ მინიჭებულმა მისამართმა და იგი შესაძლოა არ შეიცავდეს OUI ინფორმაციას. ლოკალურად თუ გლობალურადაა ადმინისტრირებადი MAC მისამართი მითითებულია პირველი ოქტეტის პირველ ბიტში.

საკმაოდ გავრცელებულია შეხედულება, რომ MAC მისამართის შეცვლა შესაძლოა მხოლოდ პროგრამატორის მეშვეობით, თუმცა ეს არ შეესაბამება სიმართლეს, რადგან ქსელურ დრაივერში მითითებული MAC მისამართი უფრო პრიორიტეტულია ვიდრე „ჩაშენებული“ მისამართი. თუმცა არსებობენ ხელსაწყოები, რომელთა MAC მისამართის შეცვლა მხოლოდ პროგრამატორითაა შესაძლებელი (ძირითადად ასეთი ხელსაწყოებია ტელეკომუნიკაციის მოწყობილობები, IPTV-ის კონსოლი).

კოდი, რომლის ტერმინალში მითითებისას შეიძლება საკუთარი მოწყობილობის MAC მისამართის ნახვა სხვადასხვა ოპერაციულ სისტემებში:

* Windows — `ipconfig /all` 
* Windows — `getmaс /v`
* Linux — `ifconfig -a | grep HWaddr`
* FreeBSD — `ifconfig | grep ether`
* OpenBSD — `ifconfig | grep lladdr`
* HP-UX — `/usr/sbin/lanscan`
* Mac OS X — `ifconfig`, ან სისტემის პარამეტრებში.
* QNX4 — `netinfo -l`
* QNX6 — `ifconfig` или `nicinfo`

## ლიტერატურა
* Standard Group MAC Addresses. A Tutorial Guide 

კატეგორია:სტატიების ესკიზები კომპიუტერების შესახებ
კატეგორია:უნიკალური იდენტიფიკატორები
ჩიხორის ბრძოლა (1732)

**ჩიხორის ბრძოლა** — 1732/1734 წელს მომხდარი ბრძოლა იმერეთის სამეფოსა და სამეგრელოს სამთავროს შორის. იმერლებმა გაიმარჯვეს ამ ბრძოლაში  და ტყვედ ჩაიგდეს სამეგრელოს მთავარი ოტია დადიანი.

1730 წელს ოტია დადიანი აუჯანყდა ოსმალების ბატონობას და მონაწილეობა არ მიიღო მათ ლაშქრობაში, რომელიც ჩრდილოეთ-აღმოსავლეთ შავიზღვისპირეთში მცხოვრები მთიელების დამორჩილებას ისახავდა მიზნად. ამის გამო ოსმალებმა ოდიშის სამთავრო დაარბიეს და ილორის წმინდა გიორგის ეკლესია დაწვეს. თურქთა ამ ლაშქრობაში იმერეთის მეფე ალექსანდრე V მონაწილეობდა. შურის საძიებლად ოტია დადიანი იმერეთის ფეოდალთა ჯგუფს, აბაშიძესა და რაჭის ერისთავს დაუკავშირდა და მამუკა ბატონიშვილის ტახტზე აყვანა გადაწყვიტა. იმერეთის მეფეს მიემხრნენ ლევან აბაშიძე, მამია IV გურიელი, ბარის ერისთავი გედევანი, მერაბ წულუკიძე და სხვანი. 1732/1734 წელს იმერეთსა და სამეგრელოს შორის ჩიხორთან გამართულ ბრძოლაში ოტია დადიანი დაიჭრა და ტყვედ ჩავარდა. იგი იძულებული გახდა იმერეთის მეფისთვის საჭილაო და სამიქელაო დაეთმო. ტყვეობიდან გათავისუფლების შემდეგ დადიანმა კვლავ გააგრძელა იმერეთის მიმართ მტრული პოლიტიკის გატარება.

## თარიღი
ბრძოლის სავარაუდო თარიღია 1732 წელი, თუმცა ზოგი ისტორიკოსი ჩიხორის ბრძოლას 1734 წლით ათარიღებს.

## სქოლიო
*იმერეთის მეფეების ისტორია
*ჩიხორი - ქართლის ცხოვრების ტოპოარქეოლოგიური ლექსიკონი

კატეგორია:საქართველოს ბრძოლები
კატეგორია:XVIII საუკუნის ბრძოლები
კატეგორია:1732 წლის ბრძოლები
ქართული ხალხური არქიტექტურა

**ქართული ხალხური არქიტექტურა** უახლეს დრომდე რიგითი ქართველი მოსახლეობის სამშენებლო ტრადიციებია. ის გამოირჩევა მრავალფეროვნებით, რაც აიხსნება საქართველოს განსხვავებული ბუნებრივი პირობებითა და სოციალური განვითარების სხვადასხვა დონით სხვადასხვა კუთხეში. აღმოსავლეთ საქართველოსა და მთიანი საქართველოსათვის დამახასიათებელია რელიეფთან შეთანხებული კომპაქტური განაშენიანება; მთიან რაიონებში გლეხის სახლი ასრულებდა საცხოვრებელ, სამეურნეო და თავდაცვით ფუნქციებს; შემუშავდა ციხე-სახლის ტიპები: სვანეთში, ხევსურეთში, ფშავსა და ხევში საცხოვრებელ კომპლექსებში ხშირად შედის გეგმით კვადრატული ქვის კოშკი. ძველი სვანეთის პეიზაჟის ერთი ძირითადი ნიშანი იყო მრავალკოშკიანი სოფლები. ხევსურეთში შემორჩენილია ერთიანი გამაგრებული სოფელი შატილი. ქართლსა და მესხეთში (სოფლებშიც და ქალაქებშიც - თბილისში, ახალციხეში) ძველთაგანვე გავრცელებული იყო დარბაზის ტიპის საცხოვრებელი, რომლის პროტოტიპიც აღწერა ვიტრუვიუსმა. დასავლეთ საქართველოს დაბლობ რაიონებში საცხოვრებელი კომპლექსი ცალკეული შენობებისაგან შედგება - საცხოვრებელ ბინად, სამეურნეო დანიშნულებისათვის (სასიმინდე, საქათმე, სამზარეულო და სხვა) დამოუკიდებელ შენობებს აგებენ. გავრცელებული იყო ოდასახლის ტიპი, რომელიც თავისი ფუნქციური მიზანშეწონილობის წყალობით ყველაზე სიცოცხლისუნარიანი გამოდგა. ქართული გლეხური საცხოვრებელი სახლები მაღალი ხელოვნების ნიმუშია და განვითარებულ ესთეტიკურ გემოვნებას მოწმობს. დარბაზის განმსაზღვრელი ელემენტებია გვირგვინი და ხის დედაბოძი, რომელიც კვეთილი ორნამენტით იყო შემკული. დარბაზის ზოგი ტიპის შემადგენელი ელემენტია მხატვრულად დამუშავებული ბუხრები. მხატვრულად არის დამუშავებული აგრეთვე სვანური სახლის მაჩუბი, დას. საქართველოს ოდასახლის შიდა კედლები, ბუხრები, ხის აივნის მოაჯირები. ინტერიერის არსებითი შემადგენელი ნაწილია ხის ავეჯი, რომლის ნიმუშები ბოლო დრომდე უმეტესად ქვეყნის მთიანეთმა შემოინახა.

## ლიტერატურა
*ქართული საბჭოთა ენციკლოპედია, საქ. სსრ, გვ. 282, , 1981 წელი.

კატეგორია:საქართველოს არქიტექტურა
ოტსის ნაპირი

**ოტსის ნაპირი** () — ვიქტორიას მიწის ჩრდილოეთ სანაპიროს ნაწილი აღმოსავლეთ ანტარქტიდაში, რომელიც გაწოლილია აღმოსავლეთ გრძედის 156° და 166° შორის.

ოტსის ნაპირი გადაჭიმულია დაახლოებით 600 კმ-ზე. ნაპირი თითქმის მთლიანად ყინულითაა დაფარული, მხოლოდ აღმოსავლეთ ნაწილშია ყინულისაგან თავისუფალი მთების ჯგუფი.

ოტსის ნაპირი აღმოაჩინა რობერტ სკოტის ინგლისურმა ექსპედიციამ 1911 წლის თებერვალში და ეწოდა ამ ექსპედიციის ერთ-ერთი წევრის — კაპიტან ლოურენს ოტსის სახელი, რომელიც სკოტთან ერთად დაიღუპა სამხრეთ პოლუსიდან დაბრუნების დროს. ნაპირი ჰაერიდან პირველად აგეგმეს 1946-1947 წლებში აშშ-ის ექსპედიციის დროს. 1958 წელს აგეგმა და პირველად გამოიკვლია საბჭოთა ანტარქტიდულმა ექსპედიციამ. 

1971 წლის თებერვლიდან 1991 წლის მარტამდე ოტსის ნაპირის ტერიტორიაზე ფუნქციონირებდა საბჭოთა ანტარქტიდული სადგური — ლენინგრადსკაია, რომელიც 1991 წლის მარტიდან დაკონსერვებულია.

## რესურსები ინტერნეტში
* გეოგრაფიული სახელწოდებების საინფორმაციო სისტემა — ოტსის ნაპირი  
*Oates Coast: Antarctica // geographic.org 

კატეგორია:ანტარქტიდის ნაპირები
სენტ-ჩარლზის კონცხი

მინი|სენტ-ჩარლზის კონცხი 1908 წელს
**სენტ-ჩარლზის კონცხი** ( ) — კონცხი კანადაში, ლაბრადორის ნახევარკუნძულის სანაპიროზე. გაწოლილია ბელ-აილის სრუტის შესასვლელთან. მიეკუთვნება კანადის პროვინცია ნიუფაუნდლენდი და ლაბრადორს. სენტ-ჩარლზის კონცხი ჩრდილოეთ ამერიკის უკიდურესი აღმოსავლეთი წერტილია.

## სქოლიო
კატეგორია:კანადის კონცხები
თარიღის ცვლის ხაზი

**თარიღის ცვლის ხაზი** — დედამიწის ზედაპირზე გატარებული პირობითი ხაზი, რომლის სხვადასხვა მხრიდან მიმდებარე ადგილებში საათების ჩვენება ერთმანეთს ემთხვევა, კალენდარული თარიღები კი ერთი დღეღამითაა განსხვავებული. გავლებულია უმთავრესად 180° გრძედის მერიდიანის გასწვრივ ისე, რომ არსად არ კვეთს დასახლებულ პუნქტებს. მისგან აღმოსავლეთით კალენდარული თარიღი 1 დღ-ღ უფრო ნაკლებია, ვიდრე დასავლეთით. როდესაც მოგზაური განუწყვეტლივ გადაინაცვლებს აღმოსავლეთისაკენ, იგი ყოველ სასაათო ზოლში გადასვლისას საათის ისარს წინ სწევს 1 სთ. ასე რომ დედამიწის სრული გარშემოვლისას 1 დღ-ღ „გაუსწრებს“ რეალურ დროს. დასავლეთისკენ მიმავალ მოგზაურს, პირიქით, ერთი დღ-ღ „დაეკარგება“. ამის გამო გემზე (ან თვითმფრინავზე), როცა იგი თარიღის ცვლის ხაზს დასავლეთიდან აღმოსავლეთით გადაკვეთს, დღეების აღრიცხვისას 1 დღ-ღ ნაკლებს ანგარიშობენ (მაგალითად, თუ გადაკვეთა 30 ივნისს მოხდა, მიიჩნევენ, რომ 29 ივნისია), აღმოსავლეთიდან დასავლეთით გადაკვეთისას კი — 1 დღ-ღ მეტს.

## ლიტერატურა
კატეგორია:სასაათო სარტყლები
ბეჰრუზ ქანგარლი

**ბეჰრუზ (შამილ) შირალიბეგ ოღლი ქანგარლი** (; დ. 22 იანვარი, 1892, ნახიჩევანი — გ. 7 თებერვალი, 1922, ნახიჩევანი) — აზერბაიჯანელი მხატვარი, გრაფიკოსი და ფერმწერი. აზერბაიჯანის ერთ-ერთი პირველი სახვითი ხელოვნების პროფესიონალი და აზერბაიჯანული ფერწერის დაზგური რეალიზმის პიონერი.

ბეჰრუზ ქანგარლი დაიბადა 1892 წლის 10 (22) იანვარს, ნახიჩევანში. 1910 წელს იგი გაემგზავრა ტიფლისში და ჯალილ მამედყულიზადეს დახმარებით ჩაირიცხა ტიფლისის ხელოვნების წამახალისებელი საზოგადოების სამხატვრო სკოლაში. 1916 წელს სამხატვრო სკოლის დამთავრების შემდეგ ქანგარლი დაბრუნდა ნახიჩევანში. ქანგარლიმ დაგვიტოვა თავისი თანამედროვეების უამრავი პორტრეტები („მოხუცი“, „ქართველი“). „დევნილების“ მხატვრული ციკლი განსხვავდება თავისი რეალიზმითა და ფსიგოლოგიზმით („დევნილი ხანუმი“, „დევნილი ბიჭი“, „დევნილი ქალი“, „უსახლკარო ოჯახი“).

შვიდწლიანი მოღვაწეობის შედეგად ბეჰრუზ ქანგარლიმ დაგვიტოვა 2000-ზე მეტი ნახატი. 2007 წლის 22 მაისს ქალაქ ნახიჩევანში შეიქმნა ბეჰრუზ ქანგარლის სახლ-მუზეუმი და დაიდგა ძეგლი მის საფლავზე.

## გალერეა 

Girl_portrait.jpg|
Bahruz Kangarli - Qaçqın qadın.jpg|
Girl in a a red kerchief.jpg|
Noah's tomb. Kengerli.jpg|

კატეგორია:დაბადებული 22 იანვარი
კატეგორია:დაბადებული 1892
კატეგორია:გარდაცვლილი 7 თებერვალი
კატეგორია:გარდაცვლილი 1922
კატეგორია:აზერბაიჯანელი მხატვრები
კატეგორია:მხატვრები ანბანის მიხედვით
განაპირა ზღვა

მინი|ნორვეგიის ზღვა
**განაპირა ზღვა** — კონტინენტებთან მიბჯენილი ზღვა, რომელიც ოკეანეებისაგან სუსტად არის განცალკევებული ნახევარკუნძულებითა და კუნძულებით. განაპირა ზღვები განლაგებულია ჩვეულებრივ შელფსა და კონტინენტურ კალთაზე, ზოგჯერ იკავებს ოკეანის ღრმაწყლიან არეს. ამ ზღვების ყველა თავისებურებაზე (ფსკერული დანალექების ხასიათი, კლიმატური, ჰიდროლოგიური რეჟიმი, ორგანული სიცოცხლე) დიდ გავლენას ახდენს როგორც კონტინენტი ისე ოკეანე. ტიპური განაპირა ზღვებია: ბარენცის ზღვა, კარის ზღვა, ლაპტევების ზღვა, ლაზარევის ზღვა, სამხრეთ ჩინეთის ზღვა, აღმოსავლეთ ციმბირის ზღვა, ჩუკოტკის ზღვა, ნორვეგიის ზღვა, ბელინსგაუზენის ზღვა, კოსმონავტთა ზღვა, დეივისის ზღვა, სომოვის ზღვა და სხვა.

## რესურსები ინტერნეტში
კატეგორია:ზღვები
კატეგორია:ოკეანოლოგია
Descendents

**Descendents** — პანკ-როკ ბენდი, რომელიც ჩამოყალიბდა 1977 წელს მანჰეტენში, კალიფორნიაში, გიტარისტ ფრენკ ნავეტას, ბასისტ ტონი ლომბარდოსა და დრამერ ბილ სტივენსონის მიერ. 1979 სტივენსონის სკოლის მეგობარი მაილო ოკერმანი ჩაწერეს როგორც მომღერალი და თავიდან გამოჩნდნენ როგორც პანკ-როკ ბენდი, ძირითადი როლი ითამაშეს ჰარდკორ პანკის სცენის განვითარებაში ლოს-ანჯელესში. მათ გამოუშვეს შვიდი სტუდიური ალბომი, სამი მუსიკალური ალბომი, სამი კომპილაციური ალბომი და სამი EP. რაც 1986 წლის შემდეგ, ჯგუფის შემადგენლობას მიეკუთვნებოდნინ მომღერალი მაილო ოკერმანი, გიტარისტი სტივენ ეჯერტონი, ბასისტი კარლ ალვარესი და დრამერი ბილ სტივენსონი.

## ბენდის წევრები 
; ამჟამინდელი წევრები

* ბილ სტივენსონი — დასარტყამები (1977-1983, 1985-1987, 1995-1997, 2002-2004, 2010–დღემდე)
* მაილო ოკერმანი — ვოკალი (1980-1982, 1985-1987, 1995-1997, 2002-2004, 2010–დღემდე)
* კარლ ალვარესი — ბას-გიტარა (1986-1987, 1995-1997, 2002-2004, 2010–დღემდე)
* სტივენ ეჯერტონი — გიტარა (1986-1987, 1995-1997, 2002-2004, 2010–დღემდე)

; ყოფილი წევრები

* ფრენკ ნავეტა — გიტარა (1977-1983; გარდაიცვალა 2008)
* დევიდ ნოლტი — ვოკალი, გიტარა (1977-1979)
* ტონი ლომბარდო — ბას-გიტარა (1978-1983, 1985)
* რეი კუპერი — ვოკალი, რითმ-გიტარა (1982-1983), გიტარა (1985-1986)
* დუგ კარიონი — ბას-გიტარა (1985-1986)

## დოკუმენტური ფილმი 
2013 წელს Rogue Elephant Pictures-მა, ტეხასში დაფუძნებულმა კინოკომპანიამ განაცხადა, რომ მიმდინარეობდა დიდლ ლაკურისა და მეტ რიგლის ფილმის „Filmage: ALL/Descendents-ის ისტორიის“ გამოშვება. დოკუმენტური ფილმი მოიცავს 40-ზე მეტ ინტერვიუს ჯგუფის ყოფილ და მიმდინარე წევრებთან, ასევე ასოცირებულ მუსიკოსთა კომენტარებს, როგორებიცაა კეიტ მორისი და კიარა როსლერი, ჯგუფ Black Flag-ის წევრები, მაიკ ვატი (Minutemen), იან მაკკეი (Fugazi) და მრავალი სხვა. ფილმი გამოვიდა 2013 წლის 15 ივნისს.

## დისკოგრაფია 
;სტუდიური ალბომები
* *Milo Goes to College* (1982)
* ''I Don't Want to Grow Up* (1985)
* *Enjoy!* (1986)
* *All* (1987)
* *Everything Sucks* (1996)
* *Cool to Be You* (2004)
* *Hypercaffium Spazzinate* (2016)
* *9th & Walnut* (2021)

;EP-ები
* *Ride the Wild / It's a Hectic World* (1980)
* *Fat EP* (1981)
* *Sessions* (1997)
* *'Merican* (2004)
* *Spazzhazard'' (2016)

## რესურსები ინტერნეტში
*
*

## სქოლიო
კატეგორია:ამერიკული პოპ-პანკ ჯგუფები
კატეგორია:1997 წელს დაშლილი ჯგუფები
კატეგორია:2004 წელს დაშლილი ჯგუფები
კატეგორია:1978 წელს ჩამოყალიბებული ჯგუფები
კატეგორია:2010 წელს აღდგენილი ჯგუფები
კატეგორია:Epitaph Records-ის შემსრულებლები
კატეგორია:Fat Wreck Chords-ის შემსრულებლები
კატეგორია:New Alliance Records-ის შემსრულებლები
კატეგორია:SST Records-ის შემსრულებლები
ალი ბეგ ჰუსეინზადე

**ალი ბეგ ჰუსეინ ოღლი ჰუსეინზადე** (; დ. 7 მარტი, 1864 — გ. 17 მარტი, 1940) — აზერბაიჯანელი მეცნიერი, ფილოსოფოსი, მხატვარი და ექიმი.

## ბიოგრაფია 
ალი ბეგ ჰუსეინზადე დაიბადა რელიგიური მოღვაწეების ოჯახში 1864 წლის 7 მარტს სალიანში. მისი პაპა ახუნდ აჰმედ სალიანი 32 წლის მანძილზე იყო კავკასიის შეიჰ ულ-ისლამი. ალი ბეგმა პირველადი განათლება მიიღო ტიფლისის მუსლიმთა სკოლაში, შემდეგ ტიფლისის გიმნაზიაში. 1885 წელს ჩააბარა სანქტ-პეტერბურგის უნივერსიტეტის ფიზიკა-მათემატიკის ფაკულტეტზე. შემდეგ სტამბოლში გაემგზავრა, სადაც ჩააბარა სტამბოლის უნივერსიტეტის სამედიცინო ფაკულტეტზე. სამხედრო განათლების დასრულების შემდეგ იგი მუშაობდა სამხედრო ექიმად ოსმალეთის ჯარში, ხოლო შემდგომ სტამბოლის უნივერსიტეტის პროფესორის თანაშემწედ. იგი არის პარტია „იტიჰად ვე თერეგი“-ს ერთ-ერთი დამფუძნებელი.

### ფოტო გალერეა 

Əli bəy Hüseynzadə.jpg|ალი ბეგ ჰუსეინზადე ახალგაზრდობაში
Ali bey Huseynzade 5.jpg|ალი ბეგ ჰუსეინზადე კავკასიურ სამოსში. 1908 წელი
Ali bey Huseynzade 3.jpg|ალი ბეგ ჰუსეინზადე 1910 წელი

## სქოლიო
კატეგორია:დაბადებული 24 თებერვალი
კატეგორია:დაბადებული 1864
კატეგორია:გარდაცვლილი 17 მარტი
კატეგორია:გარდაცვლილი 1940
კატეგორია:მხატვრები ანბანის მიხედვით
ისმაილ ბეი გუთგაშინლი

**ისმაილ ბეი გუთგაშინლი** ( დ. 1806 — გ. 26 აგვისტო [ძვ. სტ. 14 აგვისტო], 1861) — აზერბაიჯანელი მწერალი და რუსი სამხედრო მოღვაწე, რუსეთის იმპერიის ჯარის გენერალ-მაიორი, წმინდა გიორგის ორდენის პირველი აზერბაიჯანელი კავალერი. 1826 წლის 3 სექტემბერს მონაწილეობა მიიღო შამქორთან სპარსელების დამარცხებაში, 13 სექტემბერს ელიზავეტპოლის ბრძოლაში. 1827 წლის 28 იანვარს ბრძოლაში გამორჩევისათვის მიენიჭა პოდპორუდჩიკის წოდება. 1827 წლის ივლისში მონაწილეობას იღებდა აბას-აბადისა და სარდარ-აბადის ციხეების აღებაში. 1827 წლის 24 სექტემბრიდან იმავე წლის 1 ოქტომბრამდე მონაწილეობდა ერივანის აღებაში. 1827 წელს სპარსეთის ომისათვის დაჯილდოვებულ იქნა წმინდა ანას მე-4 ხარისხის ორდენით წარწერით „მამაცობისათვის“ 1828 წლის 25 იანვარს. 1829 წლის 20 ნოემბერს დაინიშნა გენერალ ნიკიტა პანკრატიევის ადიუტანტად. 1831 წლის 6 იანვარს პარუჩიკი გუთგაშინლი გადაყვანილი იყო ლეიბ-გვარდიის პავლოვსკის პოლკში.

სამხედრო სამსახურიდან გამომდინარე გუთგაშინლი გარკვეული ხანი ცხოვრობდა ვარშავაში, სადაც ფრანგულ ენაზე დაწერა მოთხრობა „რაშიდ ბეგი და საადათ ხანუმი“. აზერბაიჯანული ფოლკლორისა და რუსული სენტიმენტალიზმის გავლენით გუთგაშინლიმ დაწერა პირველი აზერბაიჯანული მხატვრული ნაწარმოები ევროპულ სტილში სიყვარულის თემასთან დაკავშირებით. ამ ნოველის გმირი ახალგაზრდა კაცი გამოთქვამს ავტორის განმანათლებლურ და დემოკრატიულ აზრებს. იგი აკრიტიკებს ქალთა უთანასწორობას, უმღერის ურთიერთსიყვარულს.

ისმაილ ბეი გუთგაშინლის ფართო ხედვებზე მოწმობს ასევე მისი მეორე ნაწარმოები „საფარ-ნამე“ („მოგზაურობის წიგნი“) - სამოგზაურო ჩანაწერები, რომლებიც მან შექმნა მექაში 1852 წელს მოგზაურობის დროს. ასევე ცნობილია მისი ლირიკული ლექსები და ჩანაწერები.

## სქოლიო
კატეგორია:დაბადებული 1806
კატეგორია:გარდაცვლილი 26 აგვისტო
კატეგორია:გარდაცვლილი 1861
კატეგორია:აზერბაიჯანელი მწერლები
კატეგორია:ოქროს იარაღი „მამაცობისთვის“-ის კავალრები
კატეგორია:წმინდა სტანისლავის III ხარისხის ორდენის კავალრები
კუნძულთა რკალები

მინი|რიუკიუს კუნძულები წარმოქმნიან კუნძულთა რკალს
მინი|კუნძულთა რკალები
**კუნძულთა რკალები** — თანამედროვე გეოსინკლინური სისტემების ტექტონიკური სტრუქტურები, რომლებიც რელიეფში გამოსახულია კონტინენტიდან ოკეანისაკენ გარდამავალ ზონებში. კუნძულთა რკალები ხაზობრივი მთათა სისტემებია, — ვულკანური კუნძულების ჯაჭვი, რომლებიც განაპირა ზღვების ქვაბულებს გამოყოფენ ღრმა ზღვის ღარებისაგან.

კუნძულთა რკალები ბაზალტური, ანდეზიტ-ბაზალტური და ანდეზიტური შედგენილობის ვულკანოგენური წყებებით აგებული წყალქვეშა ქედებია, რომელთა თხემები ცალკეული კუნძულების სახითაა ამოწვდილი წყლის ზედაპირზე. ამ ქედების სიგანეა 40-50 და 200-400 კმ, ხოლო სიგრძე 1000 კმ და მეტი. ხშირად კუნძულთა რკალები ორი პარალელური ქედით არის წარმოდგენილი, რომელთაგან გარე, ღრმა ზღვის ღარისაკენ მიმართული ქედი მხოლოდ წყალქვეშაა. ამ შემთხვევაში ქედები ერთმანეთისაგან გათიშულია 2-3 კმ სისქის ნალექებით ამოვსებული 3-4,5 კმ სიღრმის გასწვრივი დეპრესიით.

კუნძულთა რკალების უმეტესი ნაწილი წყნარი ოკეანის ჩრდილო და დასავლეთ კიდეზეა და ინდოეთის ოკეანის ჩრდილო-აღმოსავლეთ განაპირა მხარეს. კუნძულთა რკალები ცნობილია ანტილ-კარიბის რეგიონსა და სკოშის ზღვის აღმოსავლეთ ნაწილში. კუნძულთა რკალების საზღვრებზე ღრმა ზღვის ღარებთან ერთად წარმოიქმნება აკრეციული პრიზმები.

კუნძულთა რკალებისთვის დამახასიათებელია ინტენსიური ვულკანიზმი, სეისმურობა, მომატებული სითბური ნაკადი. კუნძულთა რკალების კომპლექსთან დაკავშირებულია ოქროს, სპილენძ-პორფირული, სპილენძ-ალმადნური, სპილენძ-ალმადან-პოლიმეტალური მადნები, რკალისწინა დანალექ აუზებში ცნობილია ნავთობისა და ბუნებრივი აირის ბუდობები. კუნძულთა რკალები, — დედამიწაზე ცნობილი ყველაზე უფრო გრანდიოზული მთათა ჯაჭვებია. სწორედ მათ ფარგლებში ფიქსირდება ხშირად დამანგრეველი მიწისძვრები. გაგება კუნძულთა რკალები და ვულკანური რკალები ერთმანეთს არ თანხვდება.

## მაგალითები 
## ლიტერატურა
* Островные дуги. Сб. ст., пер. с англ., М., 1952; 
* Горшков Г. С., Вулканизм Курильской островной дуги, М., 1967; 
* Пущаровский Ю. М., Введение в тектонику Тихоокеанского сегмента Земли, М., 1972; 
* Удинцев Г. Б., Геоморфология и тектоника дна Тихого океана, М., 1972;
* Зо­нен­шайн Л. П., Кузь­мин М. И. Па­лео­гео­ди­на­ми­ка. 2-е изд. М., 1993; 
* Ха­ин В. Е., Ло­ми­зе М. Г. Гео­тек­то­ни­ка с ос­но­ва­ми гео­ди­на­ми­ки. 3-е изд. М., 2010.
* Mitchell A. H., Reading H. G., Evolution of Island arcs, «Journal of Geology», 1971, v. 79, № 3.

## სქოლიო
კატეგორია:ფილების ტექტონიკა
კატეგორია:სანაპიროსა და ოკეანური რელიეფის ფორმები
იანჯუ

**იანჯუ** (, Yangju-si) — ქალაქი კიონგიდოს პროვინციაში, სამხრეთი კორეა.

## გეოგრაფია
ქალაქი მდებარეობს პროვინციის ჩრდილოეთ ნაწილში. სამხრეთით ესაზღვრება იიჯონბუ, ჩრიდლოეთით - ტონდუჩხონი, აღმოსავლეთი]]თ - პხოჩხონი, დასავლეთით კი პხაჯუ.

## დაძმობილებული ქალაქები
*  ჰენრიკო (შტატი ვირჯინია) - 2005-დან.
*  დუნინი - (პროვინცია შანდუნი) - 2008-დან.
*  ფუძიედა (პრეფექტურა სიძუოკა) - 2008-დან.

## სიმბოლოები
* ხე: ფიჭვი - პროგრესისა და წინსვლის სიმბოლო.
* ყვავილი: ფორციზია - სიმდიდრისა და კეთილდღეობის სიმბოლო.
* ფრინველი: კაჭკაჭი - წარმატების სიმბოლო.
* სიმბოლო-თილისმა: თორი და ნარი - განასახიერებენ წაბლისა და ფორიციზიის ყვავილებს.

## რესურსები ინტერნეტში
* ოფიციალური საიტი

კატეგორია:კიონგიდოს პროვინციის ქალაქები
კატეგორია:სამხრეთ კორეის ქალაქები
იივანი

**იივანი** (, Uiwang-si) — ქალაქი კიონგიდოს პროვინციაში, სამხრეთი კორეა.

## ეკონომიკა
ქალაქის ბიუჯეტი 137,772 მილიონ ვონს შეადგენს. ეკონომიკის ძირითადი დარგებია - ავეჯის წარმოება, სოფლის მეურნეობა. ქალაქში მოყავთ - ბრინჯი, ბოსტნეული, ყვავილები.

## სიმბოლოები
* ხე: ძელქვა - პატიოსნებისა და კეთილდღეობის სიმბოლო.
* ყვავილი: აზალია - სიყვარულის სიმბოლო.
* ფრინველი: კაჭკაჭი - კარგი ამბების განსახიერებაა.
* ცხოველი: ბურუნდუკი - განასახიერებს შრომისმოყვარეობას.

## რესურსები ინტერნეტში
* ქალაქის ოფიციალური საიტი

კატეგორია:სამხრეთ კორეის ქალაქები
კატეგორია:კიონგიდოს პროვინციის ქალაქები
ლიკაბეტოსის წმინდა გიორგის ეკლესია

300px|მინი|წმინდა გიორგის ეკლესია ლიკაბეტოსის მთაზე
**ლიკაბეტოსის წმინდა გიორგის ეკლესია** () — შუა საუკუნეების ეკლესია ატიკაში. ის ეკუთვნის ათენის მეტროპოლიტენს. მდებარეობს ლიკაბეტოსის მთის ზედა ნაწილში. ტურისტების ილუსტრაციების (მაგალითად, 1672 წლის ლაბორადე) მიხედვით დგინდება, რომ მიმდებარე ტერიტორიაზე იდგა ტაძარი. გარდა ამისა, ნაპოვნი იქნა ორი წარწერა, რომელთა მეშვეობით დგინდება მეტად საინეტერსო ფაქტი: თავდაპირველად ამ ტერიტორიაზე მდებარეობდა „ანასტასიუს ჩერკეოსისა და ორანდას სასაფლაოები“. როდესაც პირველი ტაძარი განადგურდა, იმავე საფუძველზე აიგო ახალი, ერთ კვარცხლბეგზე მდგომი სამეფო ტაძარი, რომელსაც წმინდა გიორგის ეკლესია ეწოდა. იატაკზე არის წარწერა, რომელიც გადმოგვცემს, რომ წმინდა გიორგის ეკლესია ათენის მეტროპოლიტენის მიერ აიგო 1782-1785 წლებში. მოგვიანებით ტაძარი ორ სამლოცველოდ, წინასწარმეტყველ ელიას და წმინდა კონსტანტინეს სახელობის, დაიყო.

ლუკაბიტოსის მთა წმინდა გიორგის ტაძრის სახელითაა ცნობილი. ტურისტებისთვის მეტად პოპულარული ადგილია, რადგან ტაძარი მთის ყველაზე მაღალ წერტილში მდებარეობს. 

## გალერეა

Saint_george_temple_bell-tower.jpg|ლიკაბეტოსის წმინდა გიორგის ეკლესიის სამრეკლო
Saint_george_icon.jpg|წმინდა გიორგის ხატი 
Saint_george_temple_(Lycabettus)_mural.jpg|ეკლესიის შიდა ინტერიერი
Saint_george_temple_(Lycabettus)_mural_2.jpg|ფრესკები 

## ლიტერატურა
* Laborde, Athenes aux VX, VXI et XVII s. Paris 1845 τόμος 1 σελ. 78 και τομ 2 σελ. 23
* Λαμπάκης, Δελτ. Χριστ. Αρχαιολογικής Εταιρείας Β' 89-91
* 

კატეგორია:საბერძნეთის ტაძრები
კატეგორია:საბერძნეთის ღირსშესანიშნაობები
კატეგორია:ბიზანტიური არქიტექტურა
კატეგორია:ბიზანტიური ეკლესიები ათენში
ჯეირახის რაიონი

**ჯეირახის რაიონი** () — ინგუშეთის ადმინისტრაციულ-ტერიტორიული ერთეული და მუნიციპალური რაიონი. ინგუშეთის რესპუბლიკის ყველაზე სამხრეთით მდებარე რაიონი. ადმინისტრაციული ცენტრი სოფელი ჯეირახი. 

## გეოგრაფია 
ჯეირახის რაიონი მდებარეობს ინგუშეთის მთიან ნაწილში და მოიცავს კავკასიონის ცენტრალურ ნაწილს. ჩრდილოეთიდან ესაზღვრება სუნჯის რაიონი, ჩრდილო-დასავლეთით ჩრდილოეთ ოსეთის პრიგოროდნის რაიონი, დასავლეთიდან ვლადიკავკაზის საქალაქო ოლქი, სამხრეთიდან საქართველოს ყაზბეგისა და დუშეთის მუნიციპალიტეტები, აღმოსავლეთით - ჩეჩნეთი. რაიონის ფართობია 627,04 კმ².

მთავარი მდინარეებია ასა და არმხი. რაიონის ტერიტორიაზე მდებარეობს მწვერვალები ხახალგი (3031 მ) და ჩერეხკორტი (2230 მ).

## ისტორია 
1944-1955 წლებში შედიოდა საქართველოს სსრ-ის ახალხევის რაიონის შემადგენლობაში.

რაიონი დაარსდა 1993 წლის 8 ოქტომბერს ინგუშეთის პრეზიდენტის რუსლან აუშევის ბრძანებულების შესაბამისად.

2009 წელს ჯეირახის რაიონმა მიიღო მუნიციპალური რაიონის სტატუსი და მის შემადგენლობაში დაარსდა ხუთი მუნიციპალური გაერთიანება სოფლის სტატუსით.

## მოსახლეობა 
2018 წლის მონაცემებით მოსახლეობის რაოდენობა შეადგენს 2 981 ადამიანს, რომელთა ეროვნული შემადგენლობა ასეთია:
* ინგუშები — 2222 ად. (84,3 %)
* რუსები — 244 ად. (9,2 %)
* სხვა — 172 ად. (6,5 %)

## მუნიციპალური გაერთიანებები 
thumb|250px|ჯეირახის რაიონის სასოფლო დასახლებები:
ჯეირახის რაიონში ხუთი მუნიციპალურ გაერთიანებაა:

## სქოლიო
კატეგორია:ინგუშეთის რაიონები
კატეგორია:იუნესკოს მსოფლიო მემკვიდრეობის საცდელი სიის ძეგლები
AS-90

მინი|AS-90
**AS-90** — მსუბუქად შეიარაღებული თვითმავალი საარტილერიო იარაღი 1990-იან წლებში.

AS-90 პირველად ბრიტანეთის არმიამ გამოიყენა 1993 წელს. მისი სრული სახელწოდებაა 155 მილიმეტრიანი L131. AS-90 გამოიყენებოდა სამეფო ჯარის საარტილერიო და ცხენოსანთა სამეფო არტილერიის რაზმებში. AS-90 შეიქმნა და აშენდა Vickers Shipbuilding and Engineering-ის მიერ (VSEL, რომელიც ეკუთვნის BAE-ს სისტემას 1999 წლიდან). 1992 წლიდან 1995 წლამდე მათ 179 AS-90 დაამზადეს, რაც 300 მილიონი ევრო დაჯდა. 2002 წელს BAE-ს სისტემებს ევალებოდათ შეექმნათ 96 AS-90 ბრიტანული არმისთვის, რომელიც 52 კალიბრიანი იქნებოდა, რაც იძლეოდა იმის შესაძლებლობას, რომ ჭურვის სპექტრი 30 კმ გამხდარიყო. სპეციალური ჭურვებით შესაძლებელი იყო, რომ სპექტრს 60-დან 80 კმ-მდე მიეღწია, თუმცა ეს პროექტი მალევე დასრულდა.

## დიზაინი 
AS-90-ს აქვს სპეციალური კვების ბლოკი. ის გამოიყენება მაშინ, როდესაც ძრავი არ არის ჩართულ მდგომარეობაში, რაც ხელს უწყობს ბატარეის შენარჩუნებას მაშინ, როდესაც AS-90 არ მოძრაობს. იარაღის გამზადება შეიძლება მისი სრული დახურვიდან ერთ წუთზე ნაკლებ დროში. AS-90-ს აქვს სპეციალური კომპიუტერი, რომელსაც Turret Control Computer (TCC) ეწოდება. TTC აკონტროლებს კოშკურის ყველა ძირითად ფუნქციას. 

### მახასიათებლები 
*ეკიპაჟი: 5
*სიგრძე: 9.07 მ.
*სიგანე: 3.5 მ.
*სიმაღლე: 2.49მ.
*წონა: 45 ტონა.

## რესურსები ინტერნეტში
*British Army information page on the AS-90 

## სქოლიო
კატეგორია:არტილერია
აჰმედ-ბეგ აგაევი

**აჰმედ-ბეგ აგაევი** ( დ. 1868 — გ. 19 მაისი, 1939) — აზერბაიჯანელი საზოგადო მოღვაწე, ჟურნალისტი და თურქოლოგი.

## ბიოგრაფია 
აჰმედ-ბეგ აგაევი დაიბადა არისტოკრატიულ ოჯახში 1865 წელს, ქალაქ შუშაში. თავისი გვარის ტრადიციებიდან გამომდინარე მიიღო საღვთო განათლება. ისწავლა არაბული და სპარსული. პირველადი განათლება მიიღო შუშის ლიცეუმში. ტიფლისის გიმნაზიაში რუსულად საშუალო განათლების მიღების შემდეგ 1887 წელს აჰმედ-ბეგმა გააგრძელა სწავლა პეტერბურგის პოლიტექნიკურ ინსტიტუტში. 1888 წელს გაემგზავრა პარიზში და იქ გააგრძელა სწავლა სორბონის კოლეჯ დე ფრანსის აღმოსავლეთმცოდნეობის სკოლაში. სწავლის დროს თავისი სტატიები გამოაქვეყნა ისლამურ და პოლიტიკურ გამომცემლობებში. აგაევი გახდა ცნობილი ფრანგული პოლიტიკური გამომცემლობის „Journal des débats“-ის კორესპონდენტი სპარსეთის მიმართულებით.

1894 წელს აგაევი დაბრუნდა ყარაბაღში, სადაც ასწავლიდა ფრანგულს ქალაქ შუშის სასწავლებელში. 1897 წელს საცხოვრებლად გადავიდა ბაქოში, იგი აგრძელებს თავის პედაგოგიურ მოღვაწეობას და გამოსცემს გაზეთს „კასპი“. 1904 წლის იანვრიდან აგაევი ხდება გაზეთ „ჰაიათის“ ერთ-ერთი რედაქტორი. ასევე მონაწილეობას იღებს რიგი გაზეთების დაარსებაში. 1905 წელს გაზეთი „ირშადი“ და 1908 წელს - „ტარაგი“. მის მიერ იქნა დაწერილი: „ჰაჯი სეიდ აზიმის თხზულებები“, „შექსპირის ოტელო“, „შილერის ყაჩაღები“, „გორკი და მუსულმანობა“, „თათარი ასლანი“ გორკის პიესიდან. 1905—1907 წლების რუსეთის რევოლუციის დროს აჰმედ-ბეგი ხდება საზოგადოებრივი მოძრაობის ერთ-ერთ ლიდერად. 1909 წელს აჰმედ-ბეგი საცხოვრებლად გადადის თურქეთში, სადაც აქტიურად მონაწილეობს განმანთავისუფლებელ მოძრაობვაში. 1915 წელს იგი შედის „რუსეთის თურქ-თათარ მუსლიმთა უფლებების დაცვის კომიტეტში“. 1918 წელს აგაევი ინიშნება კავკასიის ისლამური ჯარის ნური ფაშას მრჩევლად. ამ სტატუსით იგი ჩამოდის აზერბაიჯანში. ბაქოდან თურქული ჯარის გაყვანის შემდეგ 1918 წლის ბოლოს აჰმედ-ბეგი რჩება აზერბაიჯანში. 1919 წელს აჰმედ-ბეგი გახდა პარიზის სამშვიდობო კონფერენციის აზერბაიჯანის დელეგაციის წევრი.

## ლიტერატურა
* Сеидзаде Д. Б. Из истории азербайджанской буржуазии в начале XX века. — Баку, 1978.

კატეგორია:დაბადებული 1869
კატეგორია:გარდაცვლილი 1939
კატეგორია:გარდაცვლილი 19 მაისი
კატეგორია:აზერბაიჯანელი ჟურნალისტები
სამხრეთ კორეული ვონი

**სამხრეთ კორეული ვონი** — სამხრეთი კორეის ფულადი ერთეული.

მიმოქცევაშია ბანკნოტები ნომინალით 1000, 5000, 10 000 და 50 000; ხოლო მონეტები - 1, 5, 10, 50, 100 და 500. გამომდინარე იქიდან, რომ მონეტები 1 და 5 ნომინალით იშვიათია, დაშვებულია ანგარიშის 10 ვონამდე დამრგვალება.

## გაცვლითი კურსი
ამჟამად, სამხრეთი კორეა იყენებს მცურავი გაცვლითი კურსის რეჟიმს.

## რესურსები ინტერნეტში
* მონეტების გამოფენა

კატეგორია:ბრუნვაში არსებული ვალუტები
კატეგორია:სტატიების ესკიზები ფულის შესახებ
კილდინ-საამური ენა

**კილდინ-საამური ენა** — ურალურ ენათა ოჯახის, საამურ ენათა ჯგუფის ენა. საამების ძიირითადი სალაპარაკო ენა რუსეთში.

## დამწერლობა
კილდინ-საამური დამწერლობა ეფუძნება კირილიცას და მოიცავს 44 ასო-ნიშანს (გრაფემას).

კატეგორია:საამური ენები
რუსინული ვიკიპედია

**რუსინული ვიკიპედია** () — ვიკიპედიის განყოფილება რუსინულ ენაზე. შეიქმნა 2011 წლის 23 იანვარს. დაბალი აქტიურობის გამო სტატიები მცირე ზომისაა, ხოლო პროექტის სიღრმე მხოლოდ 6,9 პუნქტს შეადგენს. სეგმენტის მნიშვნელობა უმეტესწილად სიმბოლური და პოლიტიკურია.

## რესურსები ინტერნეტში 
* რუსინული ვიკიპედია 
* რუსინული ვიკიპედიის მობილური ვერსია 

## სქოლიო
კატეგორია:ვიკიპედიები ენების მიხედვით
ვულკანური კუნძული

მინი|კუნძული ჰავაი, კოსმოსური სურათი
**ვულკანური კუნძული** — კუნძული, რომელიც წარმოიქმნება ზღვის ფსკერზე ვულკანური მოქმედების შედეგად. 

პრაქტიკაში ჩვეულებრივ წარმოიქმნება ვულკანური ჯაჭვის ზედა ნაწილის რიგი ვულკანური კუნძული, რომლებიც ფორმირდებიან განსაზღვრული კანონზომიერების შედეგად (ჰავაის კუნძულები, კანარის კუნძულები, კურილის კუნძულები და სხვა). 

კუნძული წარმოადგენს წყალქვეშა ვულკანის მწვერვალს, რომელიც ამოწეულია ოკეანის ზედაპირზე. კუნძულის წარმოქმნა მიმდინარეობს რამდენიმე ფაზაში. ვულკანური კუნძულები ჩვეულებრივ შეიცავს მტკნარ მიწისქვეშა წყალს. გარდამავალი ზონის კუნძულები ძირითადად ვულკანური წარმოშობისაა. 
 
ჩარლზ დარვინმა ივარაუდა, რომ მარჯნის კუნძულების ზრდა (ატოლები) მიმდინარეობს ვულკანური კუნძულების თანდათანობითი დაწევის პროცესში. მან აღნიშნა, რომ ატოლები ჩვეულებრივ წარმოიქმნებიან ვულკანურ კუნძულებზე მარჯნული რიფების მოდების გზით. ყველაზე დიდი ვულკანური კუნძულია ისლანდია, რომლის ფართობია 103 000 კმ². სიდიდით მეორე ადგილზეა კუნძული ჰავაი, ხოლო მესამეზე კუნძული ბალი. ვულკანური კუნძულები ჩვეულებრივ ყალიბდება ცხელი ლაქების ადგილზე.

## რესურსები ინტერნეტში
კატეგორია:კუნძულები
კატეგორია:ვულკანოლოგია
პილუმი

მინი|პილუმი
**პილუმი** — შუბის ნაირსახეობა, რომელსაც ძირითადად რომაულ არმიაში იყენებდნენ. პილა ზოგადად 2 მეტრის სიგრძისაა. ის ხის ღეროსა და რბილი რკინის ნაწილისგან შედგება.

## სქოლიო
კატეგორია:იარაღები
კატეგორია:იარაღიები ანბანის მიხედვით
სისხლის აგენტი

**სისხლის აგენტი** — შხამიანი ქიმიკატი, რომელიც ადამიანის ორგანიზმში დოზირებული რაოდენობის მოხვედრის შემდეგ ფატალურ შედეგს იწვევს.

სისხლის აგენტები შეუძლებელს ხდიან ადამიანის სისხლში ჟანგბადის შენარჩუნებასა და ტრანსპორტირებას ორგანიზმის თითოეულ წერტილებში. სხეულს არსებობისთვის ჟანგბადი აუცილებლად სჭირდება. სისხლის აგენტებმა შეიძლება გამოიწვიონ სიცოცხლისათვის საშიში სიმპტომები, როგორიცაა კრუნჩხვები ან კომა, რაც გამოწვეულია სწორედ იმ მიზეზით, რომ თავის ტვინი ვეღარ იღებს საჭირო რაოდენობით ჟანგბადს. ორგანიზმში სისხლის აგენტების ზედოზირებული რაოდენობით მოხვედრა იწვევს ადამიანის გაგუდვას.

სისხლის აგენტების ყველაზე გავრცელებული ტიპებია ქიმიური ნაერთები, რომლებიც შეიცავენ ციანიდს, თუმცა ზოგი სისხლის აგენტი დარიშხანსაც შეიცავს.

სისხლის აგენტები აფერხებენ გაზთა ცვლას. ისინი სხეულის უჯრედში ჟანგბადს არ უშვებენ. ჟანგბადის გარეშე უჯრედი უსიცოცხლოა. დიდი რაოდენობით სისხლის აგენტების მოხვედრა ორგანიზმში ადამიანის გაგუდვას იწვევს, რადგან უჯრედები ჩასუნთქულ ჟანგბადს ვერ მოიხმარენ.

## მოპყრობა 
ციანიდის მოწამვლისთვის რამდენიმე განსხვავებული ანტიდოტი არსებობს. ციანიდის ანტიდოტად შეერთებულ შტატებში ყველაზე ხშირად გამოიყენებენ სამ მედიკამენტს: ნატრიუმის ნიტრიტს და სახამებლის ნიტრიტს, რომელიც მიემაგრება ციანიდს და შეცვლის მას ნაკლებად სახიფათო ნივთერებად, ხოლო ნატრიუმის ტუიზულფატი კი ციანიდს გარდაქმნის უსაფრთხო ქიმიკატად და ადამიანი მას შარდოვანი გზით გამოყოფს.

ვიტამინი B12, რომელიც მზადდება ბაქტერიებისგან, და ჰიდროქსიოქობანიმსაც უწოდებენ, ასევე ციანიდის ანტიდოტია. ის ცვლის ციანიდს ჩვეულებრივ B12 ვიტამინად. სამედიცინო სპეციალისტები მხოლოდ „დამხმარე ზრუნვას“ იძლევიან, რაც იმას ნიშნავს, რომ მათ შეუძლიათ მხოლოდ არსინით მოწამვლის სიმპტომების მკურნალობა.

## ომში გამოყენება 
მინი|ცარიელი ყუთები
მასობრივ იარაღად გამოყენებული პირველი სისხლის აგენტი იყო ფოსგენი. გერმანიამ 1915 წელს ის პირველად გამოიყენა დიდი ბრიტანეთის არმიის წინააღმდეგ. ფოსგენმა იმსხვერპლა.

1919 წელს, ბრიტანეთის სამეფო საჰაერო ძალებმა რუსეთის სამოქალაქო ომის დროს ბოლშევიკური რაზმები დარიშხანის გაზით დაბომბეს.

ფოსგენს ასევე ხშირად იყენებდა იმპერიული იაპონიის არმია ჩინეთის წინააღმდეგ 1937-1945 წლებში. ჰოლოკოსტის დროს, ნაცისტებმა გამოიყენეს წყალბადის ციანიდის ფორმა Zyklon B, რათა დაეხოცათ ადამიანები გაზის პალატებში და საკონცენტრაციო ბანაკებში.
ნერვული აირების აღმოჩენის შემდეგ სისხლიან აგენტს აღარ იყენებდნენ, თუმცა 1980-იან წლებში ერაყმა ირანი-ერაყის ომში ირანის წინააღმდეგ კანიოგენური ქლორიდი გამოიყენა. ახლა ქვეყნების უმეტესობაში პატიმართა აღსრულების სხვა გზებსაც იყენებენ, თუმცა წყალბადის ციანიდით აღსრულება ჯერ კიდევ ექვემდებარება სამართლებრივ მდგომარეობას.

## სქოლიო
კატეგორია:ქიმიური იარაღები
კატეგორია:ქიმიური ნაერთები
პენრინი

**პენრინი** () — ატოლი წყნარ ოკეანეში. კუკის კუნძულებიდან ყველაზე ჩრდილოეთით მდებარე კუნძული. მისი მეორე სახელწოდებაა ტონგარევა. ცნობილია აგრეთვე როგორც მანგარონგარო, ფარარანგა და ტე-პიტაკა. პენრინი განლაგებულია წყნარი ოკეანის სამხრეთ ნაწილში. წარმოადგენს ელიფსს, რომლის სიგრძეა დაახლოებით 24,1 კმ, ხოლო სიგანე დაახლოებით 11,2 კმ. ფართობი 9,8 კმ². შედგება 53 მცირე კუნძულისაგან.

## სქოლიო
კატეგორია:კუკის კუნძულების კუნძულები
კატეგორია:წყნარი ოკეანის კუნძულები
კატეგორია:კუკის კუნძულების გეოგრაფია
კატეგორია:ატოლები
კატეგორია:ოკეანეთის კუნძულები